লন্ডন
লন্ডন ( "লান্ড্‌ন্‌", আ-ধ্ব-ব: [ˈlʌndən]) উত্তর-পশ্চিম ইউরোপের রাষ্ট্র যুক্তরাজ্যের রাজধানী শহর। শহরটি গ্রেট ব্রিটেন দ্বীপের দক্ষিণাংশে অবস্থিত ইংল্যান্ড নামক প্রশাসনিক বিভাগের দক্ষিণ-পূর্ব অংশে টেমস নদীর তীরে অবস্থিত। বিশাল এই মহানগরীতে প্রায় ৮৬ লক্ষ লোকের বাস। ১৭শ শতক থেকে আজ পর্যন্ত লন্ডন ইউরোপের বৃহত্তম শহর। ১৯শ শতকে এটি বিশ্বের বৃহত্তম ও সবচেয়ে প্রভাবশালী নগরী ছিল। সেসময় শহরটি সুবৃহৎ ও সমৃদ্ধিশালী ব্রিটিশ সাম্রাজ্যের কেন্দ্রবিন্দু ছিল। যদিও লন্ডন বর্তমানে আর জনসংখ্যার বিচারে বিশ্বের সবচেয়ে বড় শহরগুলির একটি নয়, তা সত্ত্বেও এটি বিশ্বের প্রধানতম আর্থ-বাণিজ্যিক ও সাংস্কৃতিক রাজধানী শহরগুলির একটি হিসেবে পরিগণিত হয়।
ইউরোপের অনান্য শহরগুলির তুলনায় লন্ডন ভৌগোলিকভাবে বেশি বিস্তৃত ও বিক্ষিপ্ত; শহরটির কোন আধিপত্য বিস্তারকারী প্রধান কেন্দ্র নেই। তাই সহজে শহরটির একটি সাধারণ বর্ণনা দেওয়া সম্ভব নয়। লন্ডন শহরটির বহুমুখী চরিত্র এর বিচিত্র ও স্বতন্ত্র অংশগুলিতে খুঁজে নিতে হয়। এই অংশগুলিতে আদিতে আলাদা আলাদা গ্রাম হিসেবে যাত্রা শুরু করেছিল, আর বর্তমান যুগে এসেও এগুলি তাদের স্বতন্ত্র চরিত্রের অনেকখানিই ধরে রেখেছে। লন্ডনের চেহারা অংশত তার অতীত দ্বারা সংজ্ঞায়িত, কেননা শহরের প্রধান প্রধান ভবন ও স্থাপনাগুলি লোকালয়টির ২০০০ বছরের ইতিহাসের সাক্ষী বহন করছে। কিন্তু লন্ডনের নব্য একটি চেহারাও আছে যা বহুজাতিক মিশ্রণের ফলাফল। নতুন এই লন্ডন আধুনিক ও চলতি।
জল সরবরাহ
আলোকবর্তিকা যুগের পূর্ব পর্যন্ত, পানি সরবরাহ এবং স্যানিটেশনে রোমের প্রকৌশল দক্ষতা ব্যাপকভাবে ইউরোপ জুড়ে উপেক্ষিত হয়। ১৮ শতকে লন্ডনে দ্রুত জনসংখ্যা বৃদ্ধি বেসরকারী পানি সরবরাহ সংস্থা প্রতিষ্ঠায় বড় হুমকিসরূপ ছিল। ১৭২৩ সালে " শহরে ও ওয়েস্টমিনস্টারের লিবার্টিটিতে পানি সরবরাহের জন্য" চেলসিয়া ওয়াটারওয়ারকস কোম্পানি প্রতিষ্ঠিত হয়েছিল। লন্ডনে ১৭৪৩ সালে ওয়েস্ট হ্যামে, ১৭৬৭ সালে লেঅ ব্রিজে, ১৭৮৫ সালে লামবেথ ওয়াটারওয়ারকস কোম্পানি, ১৮০৬ সালে ওয়েস্ট মিডলসেক্স ওয়াটারওয়ারস কোম্পানি এবং ১৮১১ সালে গ্র্যান্ড জংশন ওয়াটারওয়ারস কোম্পানি প্রতিষ্ঠিত হয়।